《次韵答陈用之王奕世袁明复三子和篇》
宋代·舒岳祥

药留残焙火，枕避近溪风。
意澹琴三叠，人和酒一中。
处遭兵祸后，已觉世缘空。
安得飘然去，茅庐海上峰。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。